Marius Budăi, detalii despre recalcularea pensiilor
Fostul ministru al Muncii, Marius Budăi, a venit cu clarificări privind modificările majore care vor avea loc în cadrul procesului de recalculare a pensiilor. El a subliniat importanța acestui demers și a explicat care sunt obligațiile cetățenilor în ceea ce privește dosarele pentru recalcularea pensiilor și dinamica acestui proces.
Potrivit declarațiilor sale, Budăi a dezvăluit că în intervalul mai-august pensionarii vor primi deciziile de recalculare.
"Este un demers extrem de important în logica a ceea ce înseamnă recalcularea pensiilor pentru că nu se putea achiziționa partea finală a soft-ului până nu aveam normele metodologice. Erau acele prevederi care făceau posibilă achiziționarea soft-ului, pentru a știi exact care sunt calculele finale, cum se efectuează acele calcule. Cu exemple clare explică cum se aplică legea, în cazul nostru Legea Pensiilor din România. Din câte știu de la colegi este în grafic", a spus Budăi la România TV.
Fostul ministru a subliniat că dosarele sunt introduse în format electronic și că toate pensiile recalculate vor fi plătite la 1 septembrie, odată cu plata pensiilor pe luna respectivă.
De la 1 septembrie pensiile recalculate vor fi și plătite
"La 1 septembrie toate pensiile recalculate vor fi și plătite, odată cu plata pensiilor pe luna septembrie. Pentru că în România pensiile se plătesc lună de lună. Nu e ca la salariu. La pensii este lună de lună.
În măsură ce deciziile vor fi gata și tipărite le vom trimite către cetățeni, pentru a nu aglomera luna septembrie, astfel încât să putem în luna septembrie să avem capacitatea de a face plățile. Nu vor primii deciziile toți odată, dar toți vor primi deciziile de recalculare în intervalul mai-august, urmând ca în luna septembrie toți să primească pensia cu noua valoare", a declarat fostul ministru.
Marius Budăi a subliniat că pensionarii pot solicita recalcularea dreptului la pensie în orice moment, dacă realizează că la momentul depunerii dosarului de pensie nu au depus toate documentele necesare.
"Haideți să fim foarte clari și foarte expliciți pentru a informa, pentru că acesta este rolul, trebuie să informăm corect. Dinamica activității pensiei spune foarte clar că dacă după data de ieșire la pensie tu ai mai lucrat să zicem, un an de zile, tu poți oricând să îți recalculezi dreptul la pensie cu noua constituție realizată. Dacă ne dăm seama că la momentul depunerii dosarului de pensie nu am depus o adeverință, putem oricând să completăm o cerere și să ne recalculăm acest drept. Deci este până la urmă o dinamică permanentă", a mai explicat Marius Budăi pentru sursa citată.